wannaphong/clean_thaiwikipedia huggingface dataset:
# เทศบาลเมืองชุมแสง
ชุมแสง เป็นเทศบาลเมืองแห่งหนึ่งในอำเภอชุมแสง จังหวัดนครสวรรค์ ในอดีตพื้นที่อำเภอชุมแสงมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้ตั้ง "สุขาภิบาลท้องที่ชุมแสง" วันที่ 30 พฤศจิกายน พ.ศ. 2473 ขึ้น และนับเป็นพื้นที่ 1 ใน 5 สุขาภิบาลท้องที่ในอดีต (โพธาราม, บ้านโป่ง, ชุมแสง, บางมูลนาก และบ้านหมี่) ซึ่งมีความเจริญรุ่งเรืองมาตั้งแต่อดีต เพื่อบำรุงความสุขและความสะดวกของประชาชนให้ยิ่งขึ้น 

ต่อมาได้มีพระราชกฤษฎีกาจัดตั้งเทศบาลเมืองชุมแสง เมื่อ พ.ศ. 2478 วันที่ 10 ธันวาคม พ.ศ. 2478 มีเนื้อที่เดิม 1 ตารางกิโลเมตร ต่อมาเทศบาลเมืองชุมแสงได้มีชุมชนหนาแน่นและความเจริญขยายตัวออกไปนอกเขตมากขึ้น กระทรวงมหาดไทยจึงให้ขยายเขตเทศบาลโดยขยายให้ครอบคลุมพื้นที่ตำบลชุมแสงทั้งตำบล รวมถึงพื้นที่หมู่ที่ 15, หมู่ 2 บางส่วน ของตำบลเกยไชย และพื้นที่หมู่ 5 บางส่วนของตำบลพิกุล วันที่ 21 มิถุนายน พ.ศ. 2498 จึงทำให้มีเนื้อที่เพิ่มขึ้นเป็น 2.4 ตารางกิโลเมตร ก่อนที่ใน พ.ศ. 2498 ได้โอนพื้นที่หมู่ 15 และหมู่ 2 บางส่วน (ในขณะนั้น) ของตำบลเกยไชย ซึ่งถูกตัดเข้าไปอยู่ในเขตเทศบาลเมืองชุมแสง มาขึ้นกับตำบลชุมแสง และโอนพื้นที่หมู่ 5 บางส่วน (ในขณะนั้น) ของตำบลพิกุล ซึ่งถูกตัดเข้าไปอยู่ในเขตเทศบาลเมืองชุมแสง มาขึ้นกับตำบลชุมแสง วันที่ 22 พฤศจิกายน พ.ศ. 2498 โดยมีอาณาเขตตรงตามหลักเขตเทศบาล ปัจจุบันในเดือนธันวาคม พ.ศ. 2564กรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565. ในเขตเทศบาลมีประชากรทั้งหมด 7,447 คน
# เทศบาลเมืองแจระแม
แจระแม เป็นเทศบาลเมืองแห่งหนึ่งตั้งอยู่ในอำเภอเมืองอุบลราชธานี จังหวัดอุบลราชธานี ครอบคลุมพื้นที่ส่วนใหญ่ของตำบลแจระแม ตั้งอยู่ห่างจากที่ว่าการอำเภอหรือศาลากลางจังหวัด ประมาณ 10 กิโลเมตร มีเขตรับผิดชอบ 10 หมู่บ้าน มีพื้นที่ 50 ตารางกิโลเมตร มีสภาพเป็นชุมชนตามชานเมืองใหญ่ ประชากรส่วนใหญ่เข้าไปรับจ้างในตัวเมืองอุบลราชธานี เมื่อวันที่ 5 กันยายน พ.ศ. 2555 กระทรวงมหาดไทย ได้มีประกาศจัดตั้งเทศบาลเมืองแจระแม โดยยกฐานะจากองค์การบริหารส่วนตำบลแจระแม ให้มีขอบเขตพื้นที่การบริหารครอบคลุมพื้นที่ตำบลแจระแมทั้งหมดที่อยู่นอกเหนือเขตปกครองของเทศบาลตำบลอุบล เนื่องจากพื้นที่เทศบาลเมืองแจระแม มีประชากรมากกว่า 10,000 คน มีอัตรารายได้เพียงพอ และเป็นที่ตั้งของศูนย์ราชการจังหวัด

 ประวัติ 
ชุมชนแจระแมเป็นชุมชนที่ผลิตเกลือสินเธาว์ในสมัยโบราณ โดยใช้ดินเค็มจากลำห้วย ซึ่งใช้เป็นที่สัญจรผ่านไปมาของคนทั่วไป เมื่อนำดินเค็มใส่รางแล้วนำน้ำมาเทแล้วกวนจนน้ำละลายเกลือจากดิน เมื่อผู้คนสัญจรผ่านไปมาจึงเรียกให้คนมาชิมรสเกลือ เป็นภาษาอีสานว่า "แจะทำแม้" ขณะที่สมเด็จพระมหาวีรวงศ์ (อ้วน ติสฺโส) ให้ความเห็นว่า เดิมคงเป็นภาษาส่วยว่า "จะแม" แปลว่า อีเห็น ดังนั้นชื่อ ห้วยแจะระแม จึงแปลว่า "ห้วยอีเห็น"เติม สิงหัษฐิต. ฝั่งขวาแม่น้ำโขง. พระนคร : คลังวิทยา, 2490, หน้า 373 ต่อมาจึงเพี้ยนเป็น "แจระแม" และเรียกห้วยนี้ว่า ห้วยแจระแม มาจนถึงปัจจุบัน

ชุมชนแจระแมได้รับการยกฐานะเป็น "องค์การบริหารส่วนตำบลแจระแม" เมื่อวันที่ 28 เมษายน พ.ศ. 2539 ตามประกาศกระทรวงมหาดไทย ลงวันที่ 19 มกราคม พ.ศ. 2539 ซึ่งประกาศในราชกิจจานุเบกษา ฉบับทั่วไป เล่มที่ 113 ตอนที่ 96 ลงวันที่ 30 มกราคม พ.ศ. 2539 ต่อมาองค์การบริหารส่วนตำบลแจระแมได้รับการจัดตั้งเป็นเทศบาลเมืองเมื่อ 5 กันยายน พ.ศ. 2555

 อาณาเขต 
 ทิศเหนือ ติดกับตำบลขามใหญ่ อำเภอเมืองอุบลราชธานี
 ทิศใต้ ติดกับตำบลคำน้ำแซบ และตำบลหนองกินเพล อำเภอวารินชำราบ
 ทิศตะวันออก ติดกับเทศบาลตำบลอุบล เทศบาลนครอุบลราชธานี
 ทิศตะวันตก ติดกับตำบลหนองขอน และตำบลหนองบ่อ อำเภอเมืองอุบลราชธานี

 สถานที่สำคัญ 
 ศาลากลางจังหวัดอุบลราชธานี
# แท่งควบคุม
แท่งควบคุม  มีการใช้ในเครื่องปฏิกรณ์นิวเคลียร์ เพื่อควบคุมอัตราการเกิดปฏิกริยาฟิชชันของยูเรเนียมและพลูโตเนียม มันประกอบด้วยองค์ประกอบทางเคมีเช่นโบรอน เงิน อินเดียมและแคดเมียมที่มีความสามารถในการดูดซับนิวตรอนจำนวนมากโดยไม่เกิดปฏิกริยาฟิชชันเสียเอง เพราะว่าองค์ประกอบเหล่านี้มีพื้นที่หน้าตัดในการดักจับนิวตรอนที่แตกต่างกันสำหรับพลังงานที่แตกต่างกัน องค์ประกอบของแท่งควบคุมจะต้องได้รับการออกแบบสำหรับคลื่นความถี่นิวตรอนของแต่ละเครื่องปฏิกรณ์ฯ เครื่องปฏิกรณ์แบบน้ำเดือด (BWR) เครื่องปฏิกรณ์น้ำแรงดันสูง (PWR) และเครื่องปฏิกรณ์น้ำมวลหนัก (HWR) ทำงานด้วยนิวตรอนความร้อน  ในขณะที่เครื่องปฏิกรณ์แพร่พันธุ์  ทำงานด้วยนิวตรอนเร็ว 

 หลักการการทำงาน 
แท่งควบคุมมักจะถูกใช้ในชุดก้านควบคุม (ปกติมี 20 แท่งสำหรับชุด PWR เพื่อการค้า) มันจะถูกเสียบเข้าไปในท่อนำทางภายในขิ้นส่วนเชื้อเพลิง แท่งควบคุมจะถูกดึงออกหรือเสียบเข้าไปในแกนกลางของเครื่องปฏิกรณ์นิวเคลียร์เพื่อเพิ่มหรือลดกระแสนิวตรอนตามลำดับ ซึ่งจะกำหนดจำนวนนิวตรอนที่แยกออกจากอะตอมยูเรเนียมต่อไป ในการนี้จะส่งผลกระทบต่อพลังงานความร้อนและปริมาณของไอน้ำที่ใช้ผลิตกระแสไฟฟ้า นั่นก็คือปริมาณของกระแสไฟฟ้าที่จะสร้างขึ้น

แท่งควบคุมมักจะอยูในแนวตั้งภายในแกนกลาง ในเครื่องปฏิกรณ์แบบ PWRs มันจะถูกเสียบจากด้านบน ด้วยกลไกการขับเคลื่อนที่ติดตั้งอยู่เหนืออ่างความดัน  ของเครื่องปฏิกรณ์ ในเครื่องปฏิกรณ์แบบ BWRs เนื่องจากความจำเป็นของตัวอบแห้งไอน้ำ  ที่จำเป็นต้องติดตั้งอยู่เหนือแกนกลาง แท่งควบคุมจึงถูกออกแบบให้ต้องสอดใส่จากด้านล่าง แท่งควบคุมจะถูกดึงออกจากแกนกลางบางส่วนเพื่อยอมให้เกิดปฏิกิริยานิวเคลียร์ลูกโซ่เกิดขึ้น จำนวนของแท่งควบคุมที่ต้องสอดใส่เข้าไปและระยะความลึกจะมีการเปลี่ยนแปลงเพื่อควบคุมการทำงาน ระยะเวลาปกติในการชัตดาวน์สำหรับเครื่องปฏิกรณ์ที่ทันสมัยเช่นเครื่องปฏิกรณ์แรงดันยุโรปหรือเครื่องปฏิกรณ์ขั้นสูง CANDU คือ 2 วินาทีสำหรับการลดลง 90% ของพลังงาน ซึ่งจะถูกจำกัดโดยความร้อนจากการสลายกัมมันตรังสี
# ชายฝั่งมะละบาร์
ชายฝั่งมะละบาร์  เป็นแนวชายฝั่งทะเลยาวและแคบทางตะวันตกเฉียงใต้ของประเทศอินเดีย บริเวณที่ราบรัฐเกรละและรัฐกรณาฏกะ ระหว่างเทือกเขาฆาฏตะวันตก (Western Ghats) กับทะเลอาหรับBritannica กินพื้นที่ตั้งแต่รัฐกัวถึงเมืองกันยากุมารี (Kanyakumari; เดิมเรียก เคปคอโมริน) ในขณะที่ชายฝั่งทางตะวันออกเฉียงใต้ของอินเดียเรียกว่า ชายฝั่งโคโรมันเดล (Coromandel Coast)Map of Coromandel Coast  on a website dedicated to the East Indian Campaign (1782-1783), an offshoot of the American war of independence.

บางครั้งชายฝั่งมะละบาร์ยังหมายถึงพื้นที่ชายฝั่งทั้งหมดของอินเดียตั้งแต่ชายฝั่งกงกัณ (Konkan) จนถึงเมืองกันยากุมารี มีความยาวมากกว่า 845 กิโลเมตร (525 ไมล์) ตั้งแต่ชายฝั่งทางตะวันตกเฉียงใต้ของรัฐมหาราษฏระ ผ่านรัฐกัวและชายฝั่งทั้งหมดของรัฐเกรละและรัฐกรณาฏกะถึงเมืองกันยากุมารี ชายฝั่งแห่งนี้ทิศตะวันตกจรดทะเลอาหรับ ทิศตะวันออกจรดเทือกเขาฆาฏตะวันตก และทางใต้มีป่าผลัดใบที่ชุ่มชื้นที่สุดในอินเดียใต้Tipu Sultan - the Tyrant of Mysore, Sandeep Balakrishna, (Chapter 10) pg 109

ชายฝั่งมะละบาร์มีความสำคัญมาตั้งแต่สมัยโบราณ เป็นจุดทำการค้าหลักกับเมโสโปเตเมีย อียิปต์ กรีซ โรม เยรูซาเลม และอาหรับ และยังมีเมืองท่าหลายเมือง เช่น โกจจิ (Kochi), โคชิโคด (Kozhikode), กัณณูร์ (Kannur) ซึ่งเป็นหนึ่งในศูนย์กลางทางการค้าที่สำคัญของมหาสมุทรอินเดียมานานนับศตวรรษThe spicy history of Malabar including a bibliography of sources on the spice trade via the Malabar coast

ในสมัยศตวรรษที่ 15 ราชวงศ์หมิงได้ให้เจิ้งเหอนำกองเรือออกเดินทางสำรวจดินแดนต่าง ๆ ชายฝั่งมะละบาร์เป็นจุดหนึ่งที่กองเรือจีนมักจะมาขึ้นฝั่ง หลังจากนั้นไม่นาน ในปี ค.ศ. 1498 วัชกู ดา กามา นักสำรวจชาวโปรตุเกสได้มาขึ้นฝั่งที่เมืองแคลิคัต (Calicut; ปัจจุบันคือเมืองโคชิโคด) ซึ่งเป็นจุดเริ่มต้นของการค้าเครื่องเทศของโปรตุเกสและมหาอำนาจยุโรป
# โอมายเลิฟ (เพลง)
"โอ มาย เลิฟ"  เป็นเพลงที่เขียนและร้องโดยนักดนตรีร็อกชาวอังกฤษ จอห์น เลนนอน และ โยโกะ โอะโนะ เป็นเพลงเปิดตัวในอัลบั้มของเขาชุด Lennon's Imagine  ในปี 1971. จอร์จ แฮร์ริสัน มีส่วนร่วมในการ เล่นกีตาร์ในเพลง และเพลงอื่น ๆ อีกหลายอัลบั้ม

 ในเพลง 

เพลงนี้ถูกเขียนขึ้นและเดโม ในปี 1968 ภายหลังการออกอัลบั้ม เดอะบีเทิลส์

 บุคลากร 
 จอห์น เลนนอน: การร้องเพลง, เปียโน
 จอร์จ แฮร์ริสัน: กีตาร์ไฟฟ้า
 นิคกี้ ฮอบคิน: RMI อีเลค เปียโน
 คาลัซ โวแมน: กีตาร์เบส
 อลัน ไวท์: ฉิ่งทิเบต

หมายเหตุ
# มิวทู
มิวทู  เป็นสิ่งมีชีวิตสมมุติจากแฟรนไชส์สื่อโปเกมอนของนินเท็นโดและเกมฟรีก สร้างโดยเค็ง ซูงิโมริ ปรากฏครั้งแรกในวิดีโอเกม โปเกมอนภาคเรดและบลู และภาคต่อ และหลังจากนั้นปรากฏในสินค้าต่าง ๆ เกมภาคแยก และแอนิเมชัน มะซะชิกะ อิชิมุระ พากย์เสียงมิวทูฉบับดั้งเดิมในภาษาญี่ปุ่น และร่างที่เด็กกว่าพากย์เสียงโดยฟุจิโกะ ทะกิโมะโตะ ในซีดีดรามาเรื่องซาวด์พิกเชอร์บอกซ์: มิวทูส์ออริจิน และพากย์เสียงโดยโชทะโระ โมะริกุโบะ ในฉบับอนิเมะ ในภาษาอังกฤษ เจย์ โกเอด พากย์เสียงมิวทูในโปเกมอน เดอะมูฟวี่ ตอน ความแค้นของมิวทู และละครดนตรี โปเกมอนไลฟ์ ในการผลิตภาพยนตร์โปเกมอน เครดิตแสดงชื่อเขาเป็นนามแฝงว่า "ฟิลิป บาร์ตเล็ตต์" แดน กรีนพากย์เสียงให้มิวทูในตอน การกลับมาของมิวทู นักแสดงหญิง เรอิโกะ ทะคะชิมะ พากย์เสียงตัวละครมิวทูในภาคพิเศษ มิวทู: โพรล็อกทูอะเวกเคินนิง และภาพยนตร์โปเกมอน เดอะมูฟวี่ ตอน เกโนเซ็กท์ เจ้าความเร็ว กับการตื่นรู้ของ มิวทู 

ในวิดีโอเกม ผู้เล่นสามารถต่อสู้และจับมิวทูมาต่อสู้กับโปเกมอนตัวอื่น ๆ ได้ ผู้เล่นรู้เรื่องราวของมิวทูภายหลังในเกมโปเกมอนภาคเรดและบลูจากการอ่านเอกสารที่ทิ้งไว้ในซากห้องปฏิบัติการในเกาะซินนาบาร์ เอกสารเผยว่านักวิทยาศาสตร์คนหนึ่งใช้เวลาหลายปีตัดต่อพันธุกรรมบรรพบุรุษของมิว ในที่สุดมิวทูหลบหนีไปหลังจากแข็งแกร่งเกินที่จะเก็บไว้เลี้ยงดู

เนื่องจากถูกมองว่าเป็นหนึ่งในโปเกมอนที่แข็งแกร่งที่สุด มิวทูได้เปลี่ยนวิถีการเล่นของผู้เล่นโดยบังคับผู้เล่นด้วยกันให้ต่อต้านผู้เล่นที่ใช้มิวทู งานวิจัยพบว่ามิวทูเป็นที่นิยมในเด็กผู้ชาย ซึ่งตรงข้ามกับมิว ปฏิกิริยาที่มีของมิวทูในอนิเมะถูกแบ่งออกเป็นส่วน ๆ โดยนักวิจารณ์ต่าง ๆ เช่น จากหนังสือพิมพ์เดลีเรคอร์ดมองว่ามิวทูเป็นตัวร้ายธรรมดาทั่วไป ขณะที่นักวิจารณ์อีกกลุ่ม เช่น จากนิตยสารแอนิเมะริกา และไซต์แอนด์ซาวด์ ยกย่องความสามารถของตัวละคร

ในปัจจุบัน มิวทูมีร่าง Mega Evolution อยู่ 2 ร่าง คือ มิวทูเอ็กซ์ (Mewtwo X) และ มิวทูวาย (Mewtwo Y)
# สุริยัน สุจริตพลวงศ์
สุริยัน สุจริตพลวงศ์ หรือ หมอหยอง (16 พฤศจิกายน 2505 — 7 พฤศจิกายน 2558) คือ อดีตนักโหราศาสตร์และนักสังคมสงเคราะห์ชาวไทย อดีตกรรมการและที่ปรึกษาในหลายหน่วยงาน และผู้ต้องหาในคดีความผิดต่อองค์พระมหากษัตริย์ พระราชินี รัชทายาท หรือผู้สำเร็จราชการแทนพระองค์ ตามประมวลกฎหมายอาญา มาตรา 112

 ประวัติ 
สุริยัน สุจริตพลวงศ์ มีสกุลเดิมว่า "อริยวงศ์โสภณ" ซึ่งสกุล "สุจริตพลวงศ์" นั้นเป็นนามสกุลพระราชทานจากพระบาทสมเด็จพระวชิรเกล้าเจ้าอยู่หัวครั้งทรงดำรงพระราชอิสริยยศ สมเด็จพระบรมโอรสาธิราชฯ สยามมกุฏราชกุมาร หมายความว่าเผ่าพันธุ์ที่เจริญรุ่งเรืองด้วยพลังแห่งความสุจริต ในโอกาสวันคล้ายวันเกิดวันที่ 16 พฤศจิกายน พ.ศ. 2551 

เกิดเมื่อวันที่ 16 พฤศจิกายนพ.ศ. 2505 ที่ตำบลคลองเต็ง อำเภอเมือง จังหวัดตรัง เป็นบุตรคนที่ 9 ของครอบครัวในจำนวนพี่น้องทั้งหมด 13 คน ของนายย่องอื้อและนางปราณี อริยวงศ์โสภณ บิดาประกอบอาชีพค้าขาย ส่วนมารดาช่วยบิดาทำงาน ฐานะทางบ้านค่อนข้างยากจน หมอหยองจึงต้องกัดฟันดิ้นรนต่อสู้กับชีวิต ทั้งรับหนังสือพิมพ์ไปส่ง ขายลอตเตอรี่ โดยหมอหยองนั้นเป็นคนที่ปากหวานมาก คนจึงชอบที่จะซื้อของกับหมอหยอง

หมอหยองอ้างว่าตัวเองเริ่มศึกษาโหราศาสตร์ และเปลี่ยนแปลงตัวเองไปเลยนับตั้งแต่เกิดอุบัติเหตุถูกรถตุ๊กตุ๊กหัวกบชนเมื่ออายุได้ 7 ขวบ ที่วงเวียนหอนาฬิกาใกล้กับศาลากลางจังหวัด จนสลบไปนานถึง 5 วัน 6 คืน ซึ่งทางญาติเชื่อว่าได้เสียชีวิตแล้ว

 การศึกษา 
 มัธยมต้นจาก โรงเรียนวิเชียรมาตุ อ.เมือง จ.ตรัง
 มัธยมปลาย ที่โรงเรียนเตรียมอุดมศึกษา พญาไท กรุงเทพฯ
 ปริญญาตรีจากคณะนิเทศศาสตร์ มหาวิทยาลัยกรุงเทพ 
 ปริญญาโทจากมหาวิทยาลัยเซนต์มาติน สหราชอาณาจักร

 ประวัติการทำงาน 
 อาจารย์พิเศษ สอนวิชาโฆษณา และประชาสัมพันธ์ มหาวิทยาลัยหลายแห่ง
 อาจารย์พิเศษ สอนวิชาจิตวิทยา และการพัฒนาตนเอง ให้ประสบความสำเร็จ
 ผู้บริหารสถาบันพัฒนาการฝึกอบรมชีวิตและคุณภาพ โดยจัดทีมอบรมให้กับหน่วยงาน องค์กร ทั้งภาครัฐและเอกชน เพื่อพัฒนาบุคลากร

 ละครโทรทัศน์ 
 พ.ศ. 2547 ตารีบุหงา (เอ็กแซ็กท์-ซีเนริโอ/ช่อง 5) (รับเชิญ)
 พ.ศ. 2550 เปลือกเสน่หา (เอ็กแซ็กท์-ซีเนริโอ/ช่อง 5) (รับเชิญ)
 พ.ศ. 2551 ความลับของ Superstar (เอ็กแซ็กท์-ซีเนริโอ/ช่อง 5) รับบทเป็น หมอหยอง (หมอดูแม่นเป๊ะ) (รับเชิญ)

ภาพยนตร์
พ.ศ. 2541 เสือ โจรพันธุ์เสือ (รับเชิญ)

 ตกเป็นผู้ต้องหาในคดีหมิ่นเบื้องสูง 
เขาถูกจับกุมและจำคุกในวันที่ 21 ตุลาคม พ.ศ. 2558 ด้วยคดีอาญามาตรา 112พลิกประวัติ "หมอหยอง" จากหมอดูชื่อดังตกเป็นผู้ต้องหาคดี112

 การเสียชีวิต 
เมื่อวันที่ 9 พฤศจิกายน พ.ศ. 2558 พลเอกไพบูลย์ คุ้มฉายา รัฐมนตรีว่าการกระทรวงยุติธรรม ในขณะนั้น แถลงว่าสุริยัน สุจริตพลวงศ์ ได้เสียชีวิตแล้วเมื่อวันที่ 7 พฤศจิกายน เวลาประมาณ 22.00 น. อันเนื่องมาจากติดเชื้อในกระแสเลือด
# ฮหวิ่ญ เติ๊น ฟ้าต
ฮหวิ่ญ เติ๊น ฟ้าต (เกิด พ.ศ. 2456 หมีทอ อินโดจีนของฝรั่งเศส - เสียชีวิต 30 กันยายน พ.ศ. 2532 นครโฮจิมินห์ ประเทศเวียดนาม) เป็นนักการเมืองชาวเวียดนามใต้และนักปฏิวัติ เป็นสมาชิกของสภาแห่งชาติสมัยแรก (สาธารณรัฐประชาธิปไตยเวียดนาม) และเป็นประธานรัฐบาลเวียดนามใต้ และหลังจากรวมชาติแล้วจึงได้เป็นรองประธานาธิบดีเวียดนามRonald B. Frankum Jr. Historical Dictionary of the War in Vietnam  2011 p.211
"During the August 1945 revolution, Huỳnh Tấn Phát joined the fighting in sar Gun and was arrested for the first of many times, which ultimately forced him to go into hiding in 1949. He served with the Viét Minh as the director of the Information ..."
# โพรงเยื่อหุ้มปอด
ในวิชากายวิภาคศาสตร์ โพรงเยื่อหุ้มปอด  เป็นช่องว่างระหว่างเยื่อหุ้มปอดทั้งสองข้างที่มีสารน้ำบรรจุอยู่ภายใน เยื่อหุ้มปอดนั้นเป็นเยื่อหุ้มมีน้ำซึมอยู่เพื่อหล่อลื่นเยื่อหุ้มปอดทั้ง 2 ชั้นไม่ให้เสียดสีกัน ภายในโพรงเยื่อหุ้มปอดนี้มีความดันเป็นสูญญากาศซึ่งช่วยในการขยายและหดตัวของปอด
# เจิ่น จ่อง กีม
เจิ่น จ่อง กีม (1 มกราคม พ.ศ. 2426 - 2 ธันวาคม พ.ศ. 2496) เป็นนักการเมืองและนักวิชาการชาวเวียดนาม ผู้ดำรงตำแหน่งนายกรัฐมนตรีจักรวรรดิเวียดนามเป็นระยะเวลาสั้น ๆ ภายใต้การเป็นรัฐหุ่นเชิดของจักรวรรดิญี่ปุ่นในปี พ.ศ. 2488 หลังจากญี่ปุ่นได้ยึดครองเวียดนามโดยตรงจากกองกำลังฝรั่งเศสเขตวีชีในสงครามโลกครั้งที่สองDavid G. Marr Vietnam: State, War, and Revolution (1945–1946) 2013 - Page 420 "Perhaps Nationalist Party leaders, familiar with Phan Anh's credentials as unflinching defense lawyer and energetic minister of youth in the brief Trần Trọng Kim Cabinet,"
# ซัมซุง กาแลคซี โน้ต เอดจ์
ซัมซุง กาแลคซี โน้ต เอดจ์  คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อยอดมาจากรุ่น ซัมซุง กาแลคซี โน้ต 4 โดยเปิดตัวพร้อมกันเมื่อวันที่ 3 กันยายน พ.ศ. 2557 กาแลคซี โน้ต เอดจ์มาพร้อมกับระบบปฏิบัติการแอนดรอยด์ เวอร์ชัน 4.4 "คิทแคท"(KitKat) เป็นมาตรฐาน รองรับการอัพเกรดเป็น เวอร์ชัน 5.1 "โลลีป๊อป"(Lollipop)
# ซัมซุง กาแลคซี โน้ต 5
ซัมซุง กาแลคซี โน้ต 5  คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซี โน้ต 4 โดยเปิดตัวเมื่อวันที่ 13 สิงหาคม พ.ศ. 2558 โดยมาพร้อมกับระบบปฏิบัติการแอนดรอยด์ เวอร์ชัน 5.1 "โลลิป๊อป"(Lollipop) เป็นมาตรฐาน
# จูยอง
จูยอง (,) เกิดวันที่  เป็นนักร้องชาวเกาหลีใต้ในสังกัด Starship X เริ่มต้นเส้นทางนักดนตรีด้วยการเข้าประกวดร้องเพลงในปี 2552 รายการ Chinchin Youth Song Festival ภายใต้วงว่า แก็บกอล (갭골) ร่วมกับเพื่อนอีก 1 คนซึ่งปัจจุบันคือ ชินอู สมาชิกวง บีวันเอโฟร์ แล้วจูยองก็เริ่มทำงานเป็นนักร้องของค่าย RealCollabo ตั้งแต่ปี 2553 จนกระทั่งมาถึงปี 2556 ก็ย้ายมาอยู่กับ Belikewater Records ได้เพียงปีเดียวก็ย้ายมาอยู่สังกัด Starship X จนมาถึงปัจจุบัน

ศึกษาที่มหาวิทยาลัยดนตรีชูกแย และยังเป็นอาจารย์สอนร้องเพลงอีกด้วย
สถานะปัจจุบันเข้ากรม

ผลงานเพลง
ซิงเกิล
 ปี ซิงเกิล รายละเอียด รายชื่อเพลง 2553  그대와 같아 (Same As You)  
จำหน่าย : 7 ธันวาคม 2553
สังกัด: Real Collabo
ผู้จัดจำหน่าย : NEOWIZ INTERNET
 รูปแบบ: digital download그대와 같아
그대와 같아 (Rhodes Rmx)  2556  Popstar (팝스타)  
จำหน่าย : 30 กันยายน 2556 
สังกัด: Belikewater Records
ผู้จัดจำหน่าย : CJ E&M
 รูปแบบ: digital download 
Popstar (팝스타) 2557  지워  
จำหน่าย : 20 พฤศจิกายน 2557 
สังกัด: Starship Entertainment
ผู้จัดจำหน่าย : LOEN Entertainment
 รูปแบบ: digital download 
지워 (Feat. ไออ้อน)
그대와 같아 (Sweet Ver.) 2558  91  
เผยแพร่ครั้งแรก : 14 มิถุนายน 2558
 รูปแบบ: Free Single ฟังบน Soundcloud91 3  
จำหน่าย : 27 สิงหาคม 2558
สังกัด: Starship Entertainment
ผู้จัดจำหน่าย : LOEN Entertainment
 รูปแบบ: digital downloadDowntown Love (Feat. แมด คลาวด์, เวล)
Wet (Feat. ซุปเปอร์บี)Love Lineจำหน่าย : 18 ธันวาคม 2558
สังกัด: Starship Entertainment
ผู้จัดจำหน่าย : LOEN Entertainment
 รูปแบบ: digital downloadLove Line2559Cook for Love (요리 좀 해요)จำหน่าย : 15 กุมภาพันธ์ 2559
สังกัด: Starship Entertainment
ผู้จัดจำหน่าย : LOEN Entertainment
 รูปแบบ: digital downloadCook for Love (요리 좀 해요)

อัลบั้ม
 ปี อัลบั้ม รายละเอียด รายชื่อเพลง 2555  From me To you 
จำหน่าย : 11 ธันวาคม 2555
สังกัด: Real Collabo
ผู้จัดจำหน่าย : CJ E&M
 รูปแบบ: CD, digital downloadTake A Breath
Hang Up The Phone (Feat. Ra.D, 인발)
All Of You
네게 난
이별이란 걸
Hang Up The Phone (Feat. Ra.D, SickBoi, 인발) (Rap Ver.) (Bonus Track)

 เพลงประกอบละคร 
 ปี ละคร ชื่อเพลง ความยาว 2559  RememberCan you hear me?(들리나요)4.41

ซิงเกิลร่วมกับศิลปินอื่น

 ปี  เพลง ศิลปิน2553Shouldn’t Have Gone (가지말걸 그랬어)คิม จินพโย2554Aquarius (물병자리)Eluphant2555High HeelLyn2557LOVE IS YOUStarship planet (K.will, แมด คลาวด์, จองกิโก, ซิสตาร์, บอยเฟรนด์)2558Hide and Seek (콩)แมด คลาวด์ 0 (YOUNG)กิริบอย และ แมด คลาวด์ (ft. สมาชิกจากรายการ No.MERCY วอนโฮ, คีฮยอน, จูฮอน, ซอกวอน และ ไอเอ็ม)AIACrucial Star달로 와요EluphantYou & Me(심상치 않아)คิซมDraw YouRa.D, d.ear และ BrotherSu SoftlyStarship planet (K.will, แมด คลาวด์, จองกิโก, ซิสตาร์, บอยเฟรนด์, มอนสตาเอ็กซ์ เอ็กซี่, บราเธอร์ซู)

ร่วมแต่งเพลง
 ปี  เพลง ศิลปินผู้แต่งเพลง2557Drunk with Music (음악에 취해)บีวันเอโฟร์ชินอูDriveTaxi On The PhoneTopp Dogg Kidohd.ear

รายการ

รายการโทรทัศน์/อินเทอร์เน็ต
 ปี  รายการ  รายละเอียด ตอนที่ / วันที่2557Singer Game (싱어게임)ร้องเพลง Call you mineตอนที่ 2NO.MERCYเป็นศิลปินร่วมทำเพลงในภารกิจที่ 4 และเป็นกรรมการร่วมตัดสินตอนที่ 8-10Yu Huiyeol's Sketchbook (유희열의 스케치북)ร่วม ฮโยลิน5 ธันวาคม 2557MUSICXKITCHEN by KANG LEOร่วมกับ ฮโยลิน, โซยู  และจองกิโก2558Weekly Idolร่วมกับ จองกิโก และ แมด คลาวด์ ตอนที่ 181The ICON TV

 โฆษณา 
 PUMA R698

แหล่งข้อมูลอื่น

 Official Site
# จักรวรรดิซิกข์
จักรวรรดิซิกข์ หรือ จักรวรรดิสิกข์ (, ; ,) เป็นอดีตรัฐที่มีอาณาเขตอยู่ในอนุทวีปอินเดีย ตั้งขึ้นภายใต้การนำของมหาราชารณชีต สิงห์ ผู้ก่อตั้งจักรวรรดิฆราวาสนิยมขึ้นในภูมิภาคปัญจาบ จักรวรรดิเริ่มต้นขึ้นในปี 1799 เมื่อมหาราชารณชีต สิงห์ เข้ายึดครองเมืองลาฮอร์ และสิ้นสุดในปี 1849 ระหว่างจุดรุ่งเรืองสูงสุดของจักรวรรดิในศตวรรษที่ 19 จักรวรรดิครอบคลุมพื้นที่จากไคเบอร์พาสส์ทางตะวันตกไปถึงทิเบตตะวันตกในทางตะวันออก และจากมิตันโกตในทางใต้ ไปถึงกัศมีร์ในทางเหนือ จักรวรรดิสิกข์มีประชากรราว 3.5 ล้านคนในปี 1831 (ทำให้เป็นรัฐที่มีประชากรมากที่สุดเป็นลำดับที่ 19) ด้วยประชากรที่มีความหลากหลายทางศาสนาสูงAmarinder Singh's The Last Sunset: The Rise and Fall of the Lahore Durbar

การก่อตั้งของจักรวรรดิสิกข์เริ่มต้นขึ้นเมื่อมหาราชารณชีต สิงห์ เข้ายึดครองเมืองลาฮอร์จากผู้ปกครองเดิม ซะมัน ชาห์ ดูร์รานี ตามด้วยการค่อย ๆ ขับไล่ชาวอัฟกันออกจากบริเวณผ่านสวครามอัฟกัน-สิกข์ และการรวมกันของมิสล์ (misls) ย่อย ๆ ของชาวซิกข์ในบริเวณ รณชีต สิงห์ แต่งตั้งตนเองเป็นมหาราชาแห่งปัญจาบในวันที่ 12 เมษายน 1801 (ตรงกับวันวิสาขี) โดยมีท่านซาฮิบสิงห์เบดี (Sahib Singh Bedi) ลูกหลานของคุรุนานัก เป็นผู้ประกอบพิธีบรมราชาภิเษกThe Encyclopaedia of Sikhism , section Sāhib Siṅgh Bedī, Bābā (1756–1834).
# เจริญ พาทยโกศล
เจริญ พาทยโกศล เกิดเมื่อเดือนกรกฎาคม พ.ศ. 2419 เป็นบุตรนายชื่น นางแห รุ่งเจริญ  เมื่ออายุได้ 10 ปี พี่สาวได้นำตัวเข้ามาฝึกหัดขับร้องและฟ้อนรำอยู่ในวังของพระวรวงศ์เธอ พระองค์เจ้าสิงหนาทราชดุรงค์ฤทธิ์ หรือที่เรียกว่าวังบ้านหม้อ ได้หัดฟ้อนรำกับนางเลื่อน ส่วนทางดนตรีนั้นเป็นศิษย์หลวงเสนาะดุริยางค์ (ทองดี พงษ์ทองดี) ซึ่งเป็นนายวงปี่พาทย์ของวังบ้านหม้อ ขณะนั้น และเป็นศิษย์ทางร้องของเปรม ต่อมาได้เป็นภรรยาของเจ้าพระยาเทเวศรวงศ์วิวัฒน์ (ม.ร.ว.หลาน กุญชร) และมีบุตรี 2 คน เมื่อปลายรัชกาลที่ 5 มีบริษัทจากเบลเยียมเข้ามาบันทึกเสียงในเมืองไทย เจริญได้รับเลือกเป็นนักร้องต้นเสียงด้วย นับเป็นนักร้องรุ่นแรกที่ได้บันทึกลงจานเสียง

เมื่อราว พ.ศ. 2452 จึงได้ออกจากวังบ้านหม้อแล้วไปอยู่กับจางวางทั่ว พาทยโกศล แต่บุตรที่เกิดแต่จางวางทั่วนั้นเสียชีวิตตั้งแต่ยังเด็กทั้งหมด ในขณะเดียวกันเจริญก็ได้เลี้ยงดูนายเทวาประสิทธิ์ และคุณหญิงไพฑูรย์ กิตติวรรณ บุตรของจางวางทั่วตั้งแต่เล็ก ทั้งยังสอนวิชาดนตรีให้ด้วย เมื่อไปอยู่ที่บ้านจางวางทั่ว เจริญช่วยคุมวงปี่พาทย์และสอนร้องให้ศิษย์ และได้ถวายตัวเป็นข้าในวังสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เป็นนักร้องประจำวงปี่พาทย์วังบางขุนพรหมและสอนร้องให้แก่นักร้องในกองแตรวงทหารเรือ เป็นกรรมการตัดสินการประกวดขับร้องในงานกาชาด นอกจากมีความสามารถในการร้องแล้วยังได้แต่งทางร้องไว้หลายเพลง เช่น เพลงแขกสาย อาถรรพ์
        
ต่อมาในปี พ.ศ. 2471 มีการอัดแผ่นเสียงอีก เจริญนอกจากจะเป็นนักร้องอัดแผ่นเสียงแล้ว ยังเป็นแม่กองอัดแผ่นเสียงให้กับบริษัทพาโลโฟนอีกด้วย โดยได้รับพระกรุณาจากสมเด็จเจ้าฟ้าบริพัตรสุขุมพันธุ์ กรมพระนครสวรรค์วรพินิตให้ใช้ชื่อวงว่า วงพิณพาทย์วังบางขุนพรหม เจริญถึงแก่กรรมด้วยโรคชรา เมื่อ 27 พฤษภาคม พ.ศ. 2489 มีอายุได้ 79 ปี
# วีเซงตือ กูแตรึช
วีเซงตือ ดา ซิลวา กูแตรึช (เกิด 22 มกราคม พ.ศ. 2498) เป็นนักการเมืองชาวติมอร์ตะวันออก สมาชิกของสภาแห่งชาติติมอร์-เลสเต และรองประธานาธิบดีตั้งแต่ 2550

เขาได้ทำหน้าที่รักษาการประธานาธิบดีติมอร์-เลสเต หลังประธานาธิบดีฌูแซ รามุช-ออร์ตาได้รับบาดเจ็บจากการโจมตีที่บ้านเมื่อ 11 กุมภาพันธ์ พ.ศ. 2551 ในฐานะรักษาการประธานาธิบดีเขาได้ประกาศสถานการณ์ฉุกเฉินเป็นเวลาสองวันเมื่อ 12 กุมภาพันธ์ หลังจากกลับจากโปรตุเกส ประธานรัฐสภาแห่งชาติ ฟืร์นังดู ดือ อาราอูฌู ได้รับตำแหน่งประธานาธิบดีเมื่อ 13 กุมภาพันธ์ พ.ศ. 2551Business Spectator - New poll if Ramos Horta recovery slow
# รุย มารีอา ดือ อาราอูฌู
รุย มารีอา ดือ อาราอูฌู (21 พฤษภาคม พ.ศ. 2507) เป็นนายกรัฐมนตรีติมอร์-เลสเต เขาเข้ารับตำแหน่งเมื่อปี พ.ศ. 2558 นอกจากนี้ยังเป็นแพทย์และสมาชิกของแนวร่วมปฏิวัติเพื่อเอกราชติมอร์ตะวันออก

เขาดำรงตำแหน่งรัฐมนตรีว่าการกระทรวงสาธารณสุขตั้งแต่ปี พ.ศ. 2544 ถึง พ.ศ. 2549 และรองนายกรัฐมนตรีตั้งแต่ปี พ.ศ. 2549 ถึงพ.ศ. 2550

อาราอูฌูได้รับการแต่งตั้งเป็นนายกรัฐมนตรีติมอร์-เลสเตเมื่อวันที่ 16 กุมภาพันธ์ พ.ศ. 2558Sapo Notícias (Lusa): Novo PM "sereno, calmo e otimista" no dia da tomada de posse, 16. Februar 2015 , abgerufen am 16. Februar 2015.
# ฟืร์นังดู ดือ อาราอูฌู
ฟืร์นังดู ดือ อาราอูฌู (26 กุมภาพันธ์ พ.ศ. 2506 - 2 มิถุนายน พ.ศ. 2558) เป็นนักการเมืองชาวติมอร์ตะวันออก และเป็นประธานรัฐสภาแห่งชาติติมอร์-เลสเตตั้งแต่พ.ศ. 2550 ถึงปีพ.ศ. 2555 เขาได้ทำหน้าที่รักษาการประธานาธิบดีติมอร์-เลสเตเป็นเวลาสองเดือนในพ.ศ. 2551 นอกจากนี้เขายังเป็นประธานพรรคประชาธิปไตย

หลังเหตุการณ์การโจมตีประธานาธิบดีฌูแซ รามุช-ออร์ตาเมื่อ 11 กุมภาพันธ์ พ.ศ. 2551 อาราอูฌูได้ทำหน้าที่รักษาการประธานาธิบดีเมื่อ 13 กุมภาพันธ์ พ.ศ. 2551"New poll if Ramos Horta recovery slow", The Australian Financial Review, 14 February 2008. รามุชเข้ารับตำแหน่งอีกครั้งเมื่อ 17 เมษายน พ.ศ. 2551 หลังจากเขากลับมาที่ติมอร์-เลสเตRamos Horta still haunted by questions | The Australian
# ชานานา กุฌเมา
ไก ราลา ชานานา กุฌเมา (, ชื่อเกิด ฌูแซ อาลือชังดรือ กุฌเมา, ; เมื่อ 20 มิถุนายน ค.ศ. 1946) เป็นนักการเมืองและอดีตกบฏชาวติมอร์-เลสเต เขาดำรงตำแหน่งนายกรัฐมนตรีติมอร์-เลสเตตั้งแต่ ค.ศ. 2023 โดยเคยดำรงตำแหน่งเดียวกันใน ค.ศ. 2007 ถึง 2015 เขาได้ดำรงตำแหน่งประธานาธิบดีคนแรกของติมอร์-เลสเตนับตั้งแต่หลังเป็นเอกราชใหม่ใน ค.ศ. 2002 ถึง 2007

ชีวิตช่วงต้นและอาชีพ
กุฌเมาเกิดที่ Manatuto ในติมอร์ของโปรตุเกส จากพ่อแม่ที่มีบรรพบุรุษผสมระหว่างโปรตุเกส-ติมอร์ ทั้งคู่มีอาชีพเป็นครูในโรงเรียน ครอบครัวของเขาอยู่ในกลุ่ม assimilado เขาเข้าเรียนที่โรงเรียนมัธยมเยสุอิตนอกดิลี หลังลาออกจากโรงเรียนมัธยมด้วยเหตุผลทางการเงินตอนอายุ 15 ปีใน ค.ศ. 1961 เขาจึงเข้าไปทำงานไร้ทักษะหลายอย่าง ในขณะที่ศึกษาต่อที่โรงเรียนภาคกลางคืน จากนั้นใน ค.ศ. 1965 ตอนอายุ 19 ปี เขาพบกับ Emilia Batista ที่ภายหลังกลายเป็นภรรยา ชื่อเล่น "ชานานา" มาจากชื่อวงร็อกแอนด์โรลสัญชาติอเมริกัน "Sha Na Na" (ออกเสียงเหมือนกับ "Xanana" ที่สะกดตามรูปสะกดในภาษาโปรตุเกสและเตตุม) ซึ่งนำชื่อมาจากเนื้อร้องในเพลงดูวอป  "เก็ตอะจอบ" ที่เขียนและบันทึกใน ค.ศ. 1957 โดยเดอะซิลลูเอตส์
# เค็ง ซูงิโมริ
เค็ง ซูงิโมริ (เกิด 27 มกราคม ค.ศ. 1966) เป็นนักออกแบบวิดีโอเกม นักวาดภาพ ศิลปินมังงะ และผู้กำกับชาวญี่ปุ่นhttp://www.siliconera.com/2014/06/05/manga-artist-game-designer-ken-sugimoris-work-pokmon/ เขามีชื่อเสียงโดดเด่นจากการเป็นผู้ออกแบบและกำกับศิลป์ให้กับแฟรนไชส์โปเกมอน ซูงิโมริยังได้รับเครดิตเป็นผู้กำกับศิลป์ให้กับแฟรนไชส์อื่น ๆ เช่น พัลส์แมน ด้วย ซูงิโมริออกแบบและวาดโปเกมอนดั้งเดิม 151 ตัวด้วยตนเอง เขาทำงานให้กับภาพยนตร์โปเกมอนหลายเรื่อง การ์ดเกม และเกมอื่น ๆ เช่น เกมชุดซูเปอร์สแมชบราเธอร์ส

 การทำงาน 

ตั้งแต่ ค.ศ. 1981 ถึง ค.ศ. 1986 ซูงิโมริวาดภาพให้กับแฟนซีนเกี่ยวกับเกมชื่อว่าเกมฟรีก  ริเริ่มโดยซาโตชิ ทาจิริ ซูงิโมริพบนิตยสารฉบับนี้ในร้านค้าโดจินชิ และตัดสินใจขอมีส่วนร่วม ในที่สุด ทั้งสองคนตัดสินใจขายแบบเกมตู้ให้กับนัมโค พวกเขาปรับปรุงบริษัทเกมฟรีกให้เป็นบริษัทพัฒนาเกมและสร้างเกมเมนเดลพาเลซขึ้นมา ซูงิโมริเป็นผู้ออกแบบและกำกับศิลป์ให้กับแฟรนไชส์โปเกมอน และวาดโปเกมอนดั้งเดิม 151 ตัวด้วยตนเอง เขายังทำทำงานให้กับภาพยนตร์โปเกมอนหลายเรื่อง การ์ดเกม และเกมอื่น ๆ ด้วย

ในเกมโปเกมอนภาคแบล็กและไวต์ ซูงิโมริดูแลพนักงาน 17 คนในการออกแบบตัวละครใหม่ให้กับเกม แม้ว่าเขามักจะวาดภาพฉบับสมบูรณ์ด้วยตนเอง เขาได้รับแรงบันดาลใจจากการดูสัตว์ชนิดต่าง ๆ ในตู้ปลาและสวนสัตว์ ซูงิโมริยังเขียนและวาดภาพมังงะภาคแรก รวมถึงมังงะที่จำหน่ายพร้อมกับการสั่งเกมก่อนกำหนดของเกมโปเกมอนมิสเตอรีดันเจียน: เอกซ์พลอเรอส์ออฟไทม์และเอกซ์พลอเรอส์ออฟดาร์กเนส เมื่อเขาเริ่มทำตัวละครใหม่ การทำงานของเขาจะเป็นการร่างภาพ จากนั้นร่างคร่าว ๆ บนกระดาษฟิล์มขณะขัดเงาและทำให้ภาพวาดดูมีฝีมือมากขึ้น หลังจากนั้น เขาวาดตัวละครอีกหลายครั้ง ปรับเปลี่ยนสัดส่วนจนกระทั่งเขารู้สึกพอใจ